text: Hjertevenlig frokost
  03 februar 2011 kl. 11.05
  Cateringfirmaet Salt & Peber i Fredericia er blandt de første i landet, som kan brøste sig af, at være leverandør af hjertevenlig frokost.
  Frokost, der er godt for hjertet. Det er den certificering, som kantinekortet hos cateringfirmaet Salt & Peber i Fredericia har fået.
  Det er Hjerteforeningen, som tildelt maden den titel.
  - At menuerne nu må bære Hjerteforeningens logo er et udtryk for, at vi efter besøg og grundig gennemgang har fundet, at Salt & Pebers kantineanretninger lever op til vores forventninger om sunde og alsidige måltider, siger diætist hos Hjerteforeningen Dorthe Kern
  Salt & Peber står for frokost-catering til firmaer i hele Trekantområdet.
  - Som moderne catering- og kantinemadsleverandør betyder det meget for os, at vores kunder stoler på, at vi kan leve op til deres ønsker om ikke bare lækker men også sund mad i harmoni med virksomhedernes egne sundhedstilbud til deres ansatte,? siger medindehaver af Salt & peber Jørgen Skjoldborg.
  